recursal/SuperWikiNEXT-32B huggingface dataset:
**கிருஷ்ணன் ராமன்** (பொ.ஊ. 11 ஆம் நூற்றாண்டு) சோழர் படையின் அதிகாரியாக இருந்தார். இவர் அம்மன்குடி என்று தற்போது அழைக்கப்படும் அமணகுடி என்ற ஊரை சேர்ந்தவர்.ராஜேந்திர சோழர் ஆட்சியின் கீழ் சோழர் படைகளின் தலைவராக பணியாற்றினார். அவர் மும்முடிபிரம்மமாராயர் என்ற பெயரைப் பெற்றார்.

### பொருளடக்கம் [மறை]

தோற்றம்

இராணுவ சேவை

தளபதி தலைமை

சமய நன்கொடை

குடும்பம்

### தோற்றம் [தொகு]

கிருஷ்ணன் ராமன் சிறுவயதிலேயே ராஜ ராஜ சோழனின் சேவையில் இணைந்தார்.

### இராணுவ சேவை [தொகு]

கிருஷ்ணன் ராமன் ராஜா ராஜ சோழனின் சேவையில் இணைந்து ஒரு முக்கிய சேனாபதி ஆக உயர்ந்தார். ராஜா ராஜ சோழன் அவருக்கு மும்முடி பிராம்மராயார் நியமனம் என்ற பட்டத்தை வழங்கினார். செப்பேடுகள் அவரைப் பற்றிய ஒரு முக்கியமான ஆதாரமாக இருக்கின்றன. கிருஷ்ணன் ராமனின் சாதனைகள் அவருக்கு நிர்வாகப் பொறுப்பை பெற்று தந்தன. அவர் அதிகாரத்துவ அமைப்பில் மிக உயர்ந்த அதிகாரியாக இருந்த திருமந்திர ஓலைநாயகம் என்று அழைக்கப்பட்டார்.

### தளபதி தலைமை [தொகு]

ராஜா ராஜாவின் மகன் ராஜேந்திர சோழர் ஆட்சியின் கீழ் சோழர் படையின் தளபதியாக பதவியில் இருந்த கிருஷ்ணன் ராமன், ராஜேந்திரசோழ பிரம்மராயன் பட்டத்தை என்று பெற்றார். பிறகு அவரது மகன் சனனாதன் அவரது பொறுப்பை ஏற்று கொண்டான்.

### சமய நன்கொடை [தொகு]

கிருஷ்ணன் ராமன் சமய நன்கொடை செய்வதில் பெயர் பெற்றவர். தஞ்சாவூரில் உள்ள பிரஹாதீஸ்வரர் ஆலயத்திற்கு முக்கிய நன்கொடைதாரராக அவர் இருந்தார். கிருஷ்ணன் ராமன்இ ராஜராஜேஸ்வரம் கோவிலில் உள்ள கல்வெட்டுகள், கோவில் சுற்றுவட்டாரங்களைக் கட்டியதாக குறிப்பிடுகிறார். இந்த சுவர் கிருஷ்ணன் ராமன் திருச்சுற்று மாளிகை என 
புகழ் பெற்றது. சோழ ஆலயத்தைச் சுற்றியுள்ள பழமையான தற்காப்பு சுவர்களில் இதுவும் ஒன்றாகும். 1014 கி.மு. ஆர்தானாஸ்வரின் உலோகப் படம் அவரால் வழங்கப்பட்டது.

### குடும்பம் [தொகு]

கிருஷ்ணன் ராமனின் மகன் மறையன் அருமொழி, உத்தமச்சோழ பிராம்மராயார் என்றும் அழைக்கப்படுகிறார், மேலும் சோழப் படைகளில் சேனாபதியாக பணியாற்றினார். 1033 ஆம் ஆண்டில் கோலார் அருகே பிதரிக்கு ஒரு கோவில் கட்டுவதற்காக ராஜேந்திர சோழனுக்கு அவர் உதவினார்.

சான்றுகள்
---------

1. ↑  K. A. Nilakanta Sastri (2000) [1935]. *The CōĻas*. Madras: University of Madras. பக். 226.
**வன்னி** (*Prosopis cineraria* அல்லது *Prosopis spicigera*) என்பது ஆப்கானித்தான், ஈரான், இந்தியா, ஓமான், பாக்கித்தான், சவூதி அரேபியா, ஐக்கிய அரபு அமீரகம், யெமன் உட்பட மேற்காசியாவிலும் தெற்காசியாவிலும் காணப்படும், அவரையினங்களைச் சேர்ந்த ஒரு பூக்கும் மரமாகும். இது பிற்காலத்தில் இந்தோனேசியாவில் அறிமுகப்படுத்தப்பட்டு, விரவிக் காணப்படுகிறது. இது பல பெயர்களால் இடத்துக்கிடம் அழைக்கப்படுகிறது. அரபியில் **கஃப்** என்றும், இராச்சசுத்தான் மொழியில் **சங்ரி** என்றும், பஞ்சாபியில் **ஜந்த்** என்றும், சிந்தியில் **கண்டி** என்றும், கன்னடத்தில் **வ(b)ன்னி** என்றும், **சௌங்கிரா**, **ஜந்த்/ஜந்தி**, **கர்**, **கெஜ்ரி/கெஜ்ரா**, **சமி**, **ஷமி** ஆகிய பெயர்களால் மராத்தியிலும் இந்தியிலும் **சும்ரி** என்று குஜராத்தியிலும் அழைக்கப்படுகிறது.

இது இந்தியாவின் இராச்சசுத்தான் மாநிலத்தின் மாநில மரமும், பாக்கித்தானின் சிந்து மாகாணத்தின் மாகாண மரமும் ஆகும். இதன் 400 ஆண்டுகளுக்கும் மேல் பழைமையானவை என நன்கறியப்பட்ட மிகப் பெரும் மரங்கள் பஹ்ரைன் நாட்டின் பாலைவனங்களில், நீர் அரிதாகக் கிடைத்த நிலையிலுங்கூட ஓங்கி வளர்ந்திருக்கின்றன.

வன்னி மரம் பல்வேறு சிறப்புகளை உடைய மரம். தமிழ்நாட்டில் மிகப் பெரிய சமூகமான வன்னிய குல க்ஷத்திரியர் மக்களின் குல மரமாகவும் சோழ மன்னர்களின் குல மரம் என்னும் சிறப்பு உடையது என்பதனை தஞ்சை பெரிய கோயில், கங்கை கொண்ட சோழபுரம் கோயில் தல விருட்சமாக மூலம் அறியலாம். []

மேற்கோள்கள்
-----------

1. 1 2 3 4 5 6 7  "*Prosopis cineraria* (L.) Druce". *Catalogue of Life*. Integrated Taxonomic Information System and Species2000. 2012-03-15. Archived from the original on 2021-04-17. பார்க்கப்பட்ட நாள் 2012-03-21.
2. 1 2  "*Prosopis cineraria* (L.) Druce". *Germplasm Resources Information Network*. United States Department of Agriculture. 2006-01-27. Archived from the original on 2012-10-10. பார்க்கப்பட்ட நாள் 2009-12-31.
3. ↑  "*Prosopis cineraria*". *AgroForestryTree Database*. World Agroforestry Centre. Archived from the original on 2014-12-25. பார்க்கப்பட்ட நாள் 2012-03-21.

வெளி இணைப்புகள்
---------------

விக்கிமீடியா பொதுவகத்தில்,  
 ***வன்னி (மரம்)***   
என்பதில் ஊடகங்கள் உள்ளன. 

* பரணிடப்பட்டது 2012-10-24 at the வந்தவழி இயந்திரம்
* 
* பரணிடப்பட்டது 2017-09-16 at the வந்தவழி இயந்திரம்
* 
* A Sangari Pickle
* பரணிடப்பட்டது 2012-08-30 at the வந்தவழி இயந்திரம்
**ஏழாலை** யாழ்ப்பாண மாவட்டத்தின் வலிகாமப் பிரிவில், உடுவில் பிரதேச செயலாளர் பிரிவில் உள்ள ஒரு ஊர் ஆகும். இவ்வூரின் வடக்கு எல்லையில் தெல்லிப்பழை, கட்டுவன், குப்பிளான் ஆகிய ஊர்களும், கிழக்கு எல்லையில் குப்பிளான், புன்னாலைக்கட்டுவன் ஆகிய ஊர்களும், தெற்கில் சுன்னாகம், ஊரெழு ஆகிய ஊர்களும், மேற்கில் மல்லாகமும், உள்ளன. யாழ்ப்பாண மாவட்டத்தில் உள்ள பெரிய ஊர்களில் ஒன்றான இவ்வூர் ஏழாலை வடக்கு, ஏழாலை மேற்கு, ஏழாலை கிழக்கு, ஏழாலை தெற்கு, ஏழாலை மத்தி, ஏழாலை தெற்மேற்கு என ஆறு கிராம அலுவலர் பிரிவுகளாகப் பிரிக்கப்பட்டுள்ளது.

ஆலயங்கள்
--------

ஏழாலையில் ஏழு ஆலயங்கள் இருந்ததனால் ஏழாலை எனப் பெயர் ஏற்பட்டதாக மக்கள் கருதுகின்றனர். இவ் ஏழு ஆலயங்களைப் பற்றிய விபரங்களைப் பின்வருமாறு காணலாம்:

* ஏழாலை அத்தியடி முருகமூர்த்தி ஆலயம்
* ஏழாலை அத்தியடி விநாயகர் ஆலயம்
* ஏழாலை புங்கடி அம்பலவாணேஸ்வரர் ஆலயம்
* ஏழாலை புங்கடி புவனேஸ்வரி அம்மன் ஆலயம் (இது முன்னர் "அத்தியடி புவனேஸ்வரி அம்மன் ஆலயம்" என்று அழைக்கப்பட்டிருந்தது)
* ஏழாலை பெரியதம்பிரான் கோவில் (ஏழாலை மத்தி)

ஆனால் இவ்வாலயங்களைத் தவிர ஏனைய சிறு ஆலயங்களும் மற்றும் கத்தோலிக்க ஆலயங்களும் இவ்வூரில் உள்ளன.

வெளி இணைப்புகள்
---------------

* ஏழாலை

இவற்றையும் பார்க்கவும்
----------------------

* யாழ்ப்பாண மாவட்டத்தில் உள்ள ஊர்களின் பட்டியல்

1. ↑  ""வெள்ளிமலை 2009.04" இதழ் பக். 17". .
2. ↑  ""ஏழாலை" (முத்தையா, நா.) - 1977 பக். 03". .
3. ↑  ""எங்களூர் ஏழாலயவூர்" (1993) பக். 27". .
4. ↑  "ஆளுமை:கனகரத்தினம், இரா.வை". .
5. ↑  "Bibliography\_R\_V\_Kanagaratnam". .
**சோகினி கர்-நாராயண்** (*Sohini Kar-Narayan*) ஓர் இங்கிலாந்து-இந்திய பொருட்கள் அறிவியலாளர் ஆவார். இவர் கேம்பிரிச்சுப் பல்கலைக்கழகத்தில் பேராசிரியராக உள்ளார். ஆற்றல் அறுவடைக்கான பாலிமர் அடிப்படையிலான பொருட்கள் குறித்து இவரது ஆராய்ச்சி கவனம் செலுத்துகிறது. இவருக்கு 2023ஆம் ஆண்டு வேதியியலுக்கான வேந்திய சங்க பீட்டர் டே பரிசு வழங்கப்பட்டது.

இளமையும் கல்வியும்
------------------

நைஜீரியாவில் பிறந்து வளர்ந்த கர்-நாராயண் கொல்கத்தாவின் மாநிலப் பல்கலைக்கழகத்தில் இளங்கலைப் பட்டம் பெறுவதற்காக இந்தியா வந்தார். இவர் இந்திய அறிவியல் கழகத்தில் பட்டதாரி மாணவி ஆவார். 2009-இல் முனைவர் பட்டம் பெற்ற பிறகு, இவர் கேம்பிரிச்சுப் பல்கலைக்கழகத்திற்குச் சென்றார். இங்கு இவர் டோரதி ஒட்ச்க்கின் சகாவாக இருந்தார்.

ஆராய்ச்சியும் பணியும்
---------------------

கர்-நாராயண் 2015-இல் கேம்பிரிட்ச்சு பல்கலைக்கழகத்தில் விரிவுரையாளராகவும், பின்னர் 2018-இல் பேராசிரியராகவும் நியமிக்கப்பட்டார். இவரது ஆராய்ச்சி உணர்திறன், உயிரியல் மருத்துவ பயன்பாடுகள் மற்றும் ஆற்றலுக்கான நானோ பொருட்களின் வளர்ச்சியைக் குறித்ததாகும். பைசோ மின்னணு நானோ மின்னாக்கிகளை உருவாக்க ஐரோப்பிய ஆராய்ச்சி குழு தொடக்க மானியம் இவருக்கு வழங்கப்பட்டது.

Sohini Kar-Narayan (World Economic Forum, 2015) சோகினி கர்-நாராயண் (உலகப் பொருளாதார மன்றம், 2015)
2022ஆம் ஆண்டில், கர்-நாராயணனுக்கு ஆர்மோரர்சு மற்றும் பிரேசியர்சு *ஆர்டியோசென்சு* திறவினை பரிசு வழங்கப்பட்டது. இது எலும்பியல் அறுவை சிகிச்சை நிபுணர்களுக்கு அறுவை சிகிச்சை உள்வைப்புகளைத் தொடர்ந்து தனிப்பயனாக்கப்பட்ட கவனிப்பை வழங்க உதவும் திறன் உணர்வி ஆகும். கர்-நாராயண் நுண்நீர்ம விசை உணர்விகளை உருவாக்கினார். இது மென்மையான திசு சமநிலையை எளிதாக்குகிறது மற்றும் துல்லியமாக உள்வைப்புகளை வைக்க உதவுகிறது. மருத்துவர்கள் பணிப்பாய்வுகளை மாற்றாமல் அறுவை சிகிச்சை செயல்முறையை நிறைவு செய்ய வேண்டும் என்பதை உணர்ந்து அறுவைசிகிச்சை நிபுணர்களுடன் இணைந்து இந்த உணர்விகளை உருவாக்கினார்.

விருதுகளும் கௌரவங்களும்
-----------------------

* 2015 உலக பொருளாதார மன்ற இளம் அறிவியலாளர் விருது
* 2021 பொறியியல் துறையில் செல்வாக்கு மிக்க சிறந்த 50 பெண்கள்
* 2022 ஆர்மர்சு மற்றும் பிரேசியர்சு திறன் பரிசு
* 2022 பொருட்கள், தாதுக்கள் மற்றும் சுரங்க நிறுவன, சகா
* 2023 வேதியியலுக்கான வேந்திய சங்க பீட்டர் டே பரிசு
* 2023 ஐரோப்பிய ஆராய்ச்சி குழும ஒருங்கிணைப்பாளர் மானியம்

தேர்ந்தெடுக்கப்பட்ட வெளியீடுகள்
-------------------------------

* 
* 
*

மேற்கோள்கள்
-----------

1. ↑  Mukherjee, Arundhati (2021-10-11). "Engineering smart devices to tackle real-world problems" (in en). .
2. ↑  Administrator (2012-03-26). "Professor Sohini Kar-Narayan" (in en). .
3. ↑  Sallows, Lianne (2016-07-28). "Sohini Kar-Narayan" (in en). .
4. 1 2  IOM3. "Q&A – Prof Sohini Kar-Narayan FIMMM". .
5. ↑
6. ↑  "Sohini Kar-Narayan" (in en). .
7. ↑  "Dr Sohini Kar-Narayan is named one of the WE50 2021" (in en). .
8. ↑  "Materials Science: Professor Sohini Kar-Narayan wins Armourers and Brasiers' Venture Prize" (in en-US). . "Materials Science: Professor Sohini Kar-Narayan wins Armourers and Brasiers' Venture Prize". *Clare Hall*. Retrieved 2023-06-14.
9. ↑  "Materials Chemistry mid-career prize: Peter Day Prize" (in en-GB). .
10. ↑  "Materials Science: Professor Sohini Kar-Narayan awarded €2 million ERC Consolidator Grant" (in en-US). .
**அம்புஜத்தம்மாள்** (*Ambujathammal*, சனவரி 8, 1899-1983) என்பவர் இந்திய விடுதலைப் போராட்டத்தில் கலந்துகொண்ட தமிழ்நாட்டுப் பெண் ஆவார். இவரது தந்தை எஸ். ஸ்ரீனிவாச ஐயங்கார் மற்றும் தாய்வழி பாட்டனார் வி. பாஷ்யம் ஐய்யங்கார் ஆகியோர் புகழ்பெற்ற வழக்கறிஞர்கள் ஆவார்.

இளமைப்பருவம்
------------

அம்புஜத்தம்மாள் 1899 ஆம் ஆண்டு சனவரித் திங்கள் எட்டாம் நாள் வசதியான குடும்பத்தில் பிறந்தார். வீட்டிலேயே கல்வி பயின்றார். தமிழ், ஆங்கிலம் ,இந்தி, சமஸ்கிருதம் எனப் பல மொழிகளையும் கற்றார்.

வாழ்க்கை
--------

அன்னை கஸ்தூரிபாயின் எளிமையான வாழ்க்கையால் ஈர்க்கப்பட்டு இவரும் எளிமையாக வாழ்ந்தார். பிற்போக்கு சிந்தனைகளுடைய குடும்பச் சூழலிலிருந்து தம்மை விடுவித்துக்கொண்டு நாட்டு விடுதலைக்காகப் பாடுபட்டார். வை. மு. கோதைநாயகி, ருக்குமணி லட்சுமிபதி ஆகியோருடன் இணைந்து பெண்ணடிமைக்கு எதிராகப் போராடினார். பாரதியாரின் பாடல்களைப் பாடி மக்களிடையே விடுதலையுணர்வைத் தூண்டினார் ஆங்கிலேய அரசுக்கு எதிர்ப்புத் தெரிவிக்கும் விதமாக அந்நியத் துணிகள் விற்கும் கடைக்கு முன்பாக மறியல் போராட்டம் நிகழ்த்தியதனால் வேலூர்ச் சிறையில் அடைக்கப்பட்டார். சிறையில், தான் கற்ற மொழிகளைப் பிறருக்குக் கற்றுக் கொடுத்தார். *காந்தியடிகளால் தத்தெடுக்கப்பட்ட மகள்* என்ற செல்லப் பெயர் பெற்றார். தனது தந்தையின் பெயரோடு காந்தியடிகளின் பெயரையும் இணைத்துச் "சீனிவாச காந்தி நிலையம்" என்னும் தொண்டு நிறுவனத்தை அமைத்தார். 1964 ஆம் ஆண்டு இவருக்கு பத்மசிறீ விருது வழங்கப்பட்டது.1955 ஆம் ஆண்டு, சென்னை, ஆவடியில் நடைபெற்ற சிறப்புமிக்க காங்கிரஸ் மாநாட்டின் செயலாளராக இருந்து அம்புஜம் அம்மையார் அரும்பாடுபட்டது குறிப்பிடத்தக்கதாகும்.

வகித்தப் பதவிகள்
----------------

* மாநிலத் துணை தலைவர் - தமிழ்நாடு காங்கிரஸ் குழு [1957 - 1962]
* மாநில சமூக நல வாரியம் (சேர்மன்) [1957 - 1964]

நூல்
----

*நான் கண்ட பாரதம்* என்ற நூலை எழுதியுள்ளார்.

மேற்கோள்கள்
-----------

1. 1 2   *தமிழ்நாடு அரசுப் பாடநூல், எட்டாம் வகுப்பு, இரண்டாம் பருவம், தமிழ்.*. உரைநடை: தமிழ்நாடு பாடநூல் மற்றும் கல்வியியல் பணிகள் கழகம். 2015. பக். 6,7.
2. ↑  "இந்திய அரசு வலைத்தளம் - 1954 முதல் 2013 வரை பத்மசிறீ விருது பெற்றவர்கள் பற்றிய விவரம்" இம் மூலத்தில் இருந்து 2014-11-15 அன்று. பரணிடப்பட்டது.. .
Waterfall in கேரளா, இந்தியாவார்ப்புரு:SHORTDESC:Waterfall in கேரளா, இந்தியா
**பத்ரகடவு அருவி** *(Pathrakadavu waterfalls)* இந்தியாவின் கேரளாவிலுள்ள பாலக்காடு மாவட்டத்தில் இருக்கும் அமைதிப்பள்ளத்தாக்கு தேசியப் பூங்காவில் அமைந்திருக்கும் ஒரு அருவியாகும். இந்த சுற்றுலா இடம் பத்ரகடவிலுள்ள குருதிச்சால் பகுதியில் அமைந்துள்ளது.

நீர்மின் சக்தி திட்டமும் சர்ச்சைகளும்
-------------------------------------

இந்த அருவி அமைந்துள்ள ஆற்றில் ஒரு நீர்மின் சக்தி திட்ட முன்வைப்பு இருந்தது. பல்வேறு சுற்றுச்சூழல் அமைப்புகள் மற்றும் செயற்பாட்டாளர்களால் ஆற்றில் நீர் மின் திட்டத்தை நிர்மாணிப்பது குறித்து பல போராட்டங்கள் நடந்தன. வனத்துறை கூட இந்த திட்டத்தை எதிர்த்தது.

சுற்றுலாத் திட்டம்
------------------

தற்போது சுற்றுச்சூழலுக்கு தீங்கு விளைவிக்காத இயற்கையின் அழகைப் பாதுகாக்கின்ற ஒரு சுற்றுச்சூழல் சுற்றுலா திட்டத்தை அமைதிப்பள்ளத்தாக்கு தேசியப் பூங்காவில் செயல்படுத்த அரசாங்கம் முயற்சிக்கிறது.

மேற்கோள்கள்
-----------

1. ↑  "Hydroelectric project, Pathrakadavu". *Jagrathayude Keraleeyam*. June 2004 இம் மூலத்தில் இருந்து 2020-10-18 அன்று. பரணிடப்பட்டது.. .
2. ↑  "Protest". *Asianet News* இம் மூலத்தில் இருந்து 2016-03-05 அன்று. பரணிடப்பட்டது.. .
3. ↑  "Ecotourism project". *Deepika*. September 2012. .
**ரிச்சா சிங்** (*Richa Singh*) ஓர் இந்திய கணினி அறிவியலாளர். இவர் உயிரியளவியலில் முக அங்கீகார அமைப்பு மற்றும் கருவிழி அங்கீகாரம்குறித்த ஆய்வினை மேற்கொள்கின்றார். சிங் ஜோத்பூரில் உள்ள இந்திய தொழில்நுட்பக் கழகத்தில் பேராசிரியராகவும் கணினி அறிவியல் துறைத் தலைவராகவும் உள்ளார்.

கல்வி மற்றும் தொழில்
--------------------

சிங் 2008ஆம் ஆண்டு மேற்கு வர்ஜீனியா பல்கலைக்கழகத்தில் முனைவர் பட்டம் பெற்றார். கணினி அறிவியலில் இவரது ஆய்வு *முக அங்கீகாரத்தில் கோவாரியட்டுகளின் விளைவைத் தணிப்பது* ஆகும். அஃப்செல் நூரால் மேற்பார்வையிடப்பட்டது

அவர் 2009 இல் டெல்லியில் உள்ள இந்திரபிரஸ்தா இன்ஸ்டிடியூட் ஆப் இன்ஃபர்மேஷன் டெக்னாலஜியில் உதவிப் பேராசிரியரானார், மேலும் 2015 இல் இணைப் பேராசிரியராகவும், 2019 இல் முழுப் பேராசிரியராகவும் பதவி உயர்வு பெற்றார். 2019 ஆம் ஆண்டில், அவர் ஜோத்பூரில் உள்ள ஐஐடியில் தனது தற்போதைய நிலைக்கு மாறினார். [3]

அங்கீகாரம்
----------

சிங் 2018-இல் பேட்டர்ன் ரெகக்னிஷனுக்கான பன்னாட்டுச் சங்கத்தின் சகாவாக நியமிக்கப்பட்டார். "முக அங்கீகாரம் மற்றும் வடிவ வகைப்பாட்டிற்கான பங்களிப்புகளுக்காக" இவருக்கு இந்த மதிப்பு வழங்கப்பட்டது. "பல்லூடக நெறிமுறைகள் மற்றும் இணையத் தரங்களுக்கான பங்களிப்புகளுக்காக" 2021ஆம் ஆண்டு கூட்டாளிகளின் ஐஇஇஇ சகாவாக நியமிக்கப்பட்டார்.

மேற்கோள்கள்
-----------

1. Singh, Richa (2008), *Mitigating the Effect of Covariates in Face Recognition* (Doctoral dissertation), West Virginia University, retrieved 2023-05-04
2. *Newly elevated Fellow class 2021* (PDF), IEEE, retrieved 2023-05-04
3. *Alphabetical list of Fellows*, International Association for Pattern Recognition, retrieved 2023-05-04
4. "Faculty & Advisors", *Department of Computer Science & Engineering*, IIT Jodhpur, retrieved 2023-05-04
5. "Richa Singh", *ORCiD*, retrieved 2023-05-04

வெளி இணைப்புகள்
---------------

* முகப்பு பக்கம்
* Richa Singh வெளியீடுகள்
**கெர்ரி கமார் சாண்ட்லர்** (பிறப்பு செப்டம்பர் 28, 1969) ஒரு அமெரிக்க தட்டிசைப்பாளர் மற்றும் பாடல் பதிவு தயாரிப்பாளர் ஆவார்.  அவர் மின்னணுசார் இசையில் ஒரு முன்னோடி என்று அழைக்கப்பட்டார்.

சுயசரிதை
--------

ஜாஸ் இசைக்கலைஞர்களின் குடும்பத்தில் வளர்ந்த சாண்ட்லரின் பாடல்களில் நியூ ஜெர்சி வகைப் பாடல்களின் தாக்கங்களைக் காணலாம். அவரது தந்தை, ஜோசப் சாண்ட்லர், கெர்ரிக்கு இசை விதங்களைக் கற்றுக்கொடுத்தார். நிகழ்ச்சிகளுக்கு தனது தந்தையுடன் சேர்ந்து, அவர் தனது 13 வயதில் நியூ ஜெர்சியின் ஈஸ்ட் ஆரஞ்சில் உள்ள ராலி ராக்கெட் கிளப்பில் பதிவுகளை செய்யத் தொடங்கினார்.

14 வயதில், அவர் பாடல் பதிவிடங்களில் பயிற்சி மற்றும் இசை தயாரிப்பைத் தொடங்கினார்.  1991 இல் அட்லாண்டிக் ரெக்கார்ட்ஸில் அவரது முதல் தனிப்பாடலான "சூப்பர் லவர்/கெட் இட் ஆஃப்" வெளியானதிலிருந்து, சாண்ட்லர் 100 க்கும் மேற்பட்ட பதிவுகளை வெளியிட்டார்.  அவர் 1980களில் நியூ ஜெர்சியின் நெவார்க்கில் உள்ள கிளப் சான்சிபாரில் தட்டிசப்பாளராக இருந்தார். கிளப் சான்சிபார் என்பது நியூ ஜெர்சி சவுண்ட்டின் *டீப் ஹவுஸ்* அல்லது *கேரேஜ் ஹவுஸி*ன் தாயகம் ஆகும். 

அவர் ஐக்கிய இராச்சியத்தில் மேட்ஹவுஸ் ரெக்கார்ல்ஸ் பதிவின் நிறுவனர் ஆவார். அதன் பாடல் வெளியீட்டளர்களில் ராய் அயர்ஸ் மற்றும் டென்னிஸ் ஃபெரர் ஆகியோர் அடங்குவர். 

2016 ஆம் ஆண்டில், அவர் தனது மூன்றாவது பதிவு நிறுவனமான காவோஸ் தியரியை நிறுவினார். இதில் தி மார்டினெஸ் பிரதர்ஸ் மட்டுமல்லாது, ஜேமி ஜோன்ஸ், சடோஷி டோமி, சேத் ட்ரோக்ஸ்லர் போன்ற குறிப்பிடத்தக்க கலைஞர்களின் வெளியீடுகளும் அடங்கும்.

பாடல் வெளியீடுகள்
-----------------

**பதிவுப் பாடல் தொகுப்புகள்**

* ஹெமிஸ்பியர்(1996)
* *கிங் ஸ்ட்ரீட்டில் காஸ்* (1997)
* *பர்ஸ்டு ஸ்டெப்ஸ்* (1999)
* *கெர்ரியின் ஜாஸ் கஃபே* (2000)
* *சாடர்டா* (2001)
* *ட்ரையோனிஸ்பியர்* (2003)
* *கம்ப்யூட்டர் கேம்ஸ்* (2008)
* *ஸ்பேசஸ் அன்ட் ப்ளேசஸ்* (2022)

**தனிப்பாடல்கள்**

* *சூப்பர் லவர்* (1990)
* *பானிக் EP* (1992)
* *மிஸ்டரி லவ்* (1993)
* *வளிமண்டலம் EP தொகுதி.* *1* (1993)
* *பார் எ தைம்* / சன்ஷைன் & ட்விலைட் (நைட் க்ரூவ்ஸ்) (2005)

குறிப்புகள்
-----------

1. ↑  Birthday post, Chandler Facebook page, September 28, 2016.
2. ↑ . 5 October 2022.
3. ↑  "Kerri Chandler – Attack Magazine". 11 July 2012.
4. ↑  "Kerri Chandler discography at Discogs".
5. ↑  "History of Queer Club Spaces in Newark | Queer Newark".
6. ↑  "Kerri Chandler introduces Madhouse sister label, Madtech". 11 May 2012. .
7. ↑  "Kaoz Theory".

*
சோப்பூர் மகளிர் கல்லூரி என்று பொதுவாக அழைக்கப்படும் **சோப்பூர் அரசு மகளிர் கல்லூரி**, இந்திய யூனியன் பிரதேசமான ஜம்மு-காஷ்மீரில் உள்ள பாரமுல்லா மாவட்டத்தில் உள்ள சோப்பூரில் 2006 ஆம் ஆண்டில் நிறுவப்பட்ட மகளிர் கல்லூரியாகும். 

காசுமீர் பல்கலைக்கழகத்துடன் இணைக்கப்பட்டுள்ள இக்கல்லூரியில் கலை, அறிவியல், கணினி பயன்பாடு போன்ற பிரிவுகளில் இளங்கலைப் பாடங்கள் பயிற்றுவிக்கப்படுகின்றன. தன்னாட்சி கொண்ட இந்த மகளிர் பட்டப்படிப்பு கல்லூரி பல்கலைக்கழக மானியக் குழுவின் (இந்தியா) சட்டம், 1956 பிரிவு 2 (எஃப்) மற்றும் 12 (பி) ஆகிய பிரிவுகளின் கீழ் அங்கீகரிக்கப்பட்டுள்ளது.

அமைவிடம்
--------

இந்தக் கல்லூரி சோப்பூரில் (ஆப்பிள் நகரம்) ஆசியாவின் மிகப்பெரிய பழ மண்டிக்கு அருகில் அமைந்துள்ளது.  சோபோரிலிருந்து சுமார் 3 கிமீ தொலைவிலும், மாவட்டத் தலைமையகமான பாரமுல்லாவிலிருந்து 17 கிமீ தொலைவிலுஂம், மாநில கோடைக்காலத் தலைநகரான சிறிநகரிலிருந்து 49 கிமீ தொலைவிலும் அமைந்துள்ளது.

உருவாக்கம்
----------

இந்தியப் பிரதமரின் புனரமைப்புத் திட்டத்தின் கீழ் முப்தி முகமது சயீத் முதலமைச்சராக இருந்தபோது, 2005 ஆம் ஆண்டில் ஜம்மு-காஷ்மீர் அரசு இந்த கல்லூரிக்கு அடிக்கல் நாட்டி, 2006 ஆம் ஆண்டில் மறைந்த டாக்டர் குலாம் நபி லோன் மூலமாக திறக்கப்பட்டது.

படிப்புகள்
----------

இக்கல்லூரியில் கலை, கணினி பயன்பாடு மற்றும் அறிவியல் பிரிவுகளில் பல்வேறு இளங்கலை படிப்புகள் வழங்கப்படுகின்றன.

### இளங்கலை படிப்புகள்

* கலைகளில் இளங்கலை
* அறிவியல் இளங்கலை (மருத்துவம்)
* அறிவியல் இளங்கலை (மருத்துவம் அல்லாத)
* கணினி பயன்பாட்டு இளங்கலை (BCA)
* வீட்டு அறிவியல்

மேற்கோள்கள்
-----------

1. ↑  "காஷ்மீர் பல்கலைக்கழகத்தின் அதிகார வரம்பின் கீழ் இணைக்கப்பட்டுள்ள கல்லூரிகள்". .
2. ↑  "UGC Act-1956". Secretary, University Grants Commission.. பார்த்த நாள்: 1 February 2016.
3. ↑  "Govt. Degree College for women, Sopore,district: Baramulla".. பார்த்த நாள்: 2015-10-30.
**சேர்வை** என்ற சாதி தமிழ்நாட்டில் முத்தரையர் சாதியின் ஒரு உட்பிரிவு ஆகும். ஆனாலும் தென்மாவட்டங்களில் கோனார்,முக்குலத்தோர் வன்னியர்மற்றும் வெள்ளாளர் ஆகிய சாதியினருக்கு சேர்வை பட்டம் உள்ளது. தெலுங்கு யாதவர்களான கொல்லா, கன்னட மொழி பேசும் வொக்கலிகர்களான கப்பிலியர் கவுண்டர்களுக்கும் சேர்வை என்ற பெயர் இருந்து வருகிறது. சேர்வை என்றால் அரசு சார்ந்த சேவையில் ஈடுபட்ட ஒரு குறிப்பிட்ட எண்ணிக்கை கொண்ட பணிக்குழுவினர் எனப்படும். அரசு சேவகம் (சேவை) என்பதே சேர்வையாக மருவியது. பொதுவாக மன்னராட்சிக் காலங்களில் கோயில் மற்றும் அரண்மனையில் கோசாலைக்காவல், கணக்காயர், பண்டாரக்காவல், படிக்காவல், மேல்காவல், பல்லக்கு தூக்குதல், பராமரித்தல் மற்றும் பராமரிப்புப்பணி, அக்கசாலைக்காவல் ஆகிய வேலைகளை செய்த மக்கள் குறிப்பிட்ட எண்ணிக்கையில் இருப்பார்கள். ஒவ்வொரு துறை சார்ந்த சேவை செய்வோரும் ஒரே குழுவாக, அதாவது கோசாலைக்காவல் சேர்வை, பண்டாரக்காவல் சேர்வை என்பது போல தனித்தனியே வழங்கப்பட்டுள்ளனர். மேலும், சேர்வைக்காரர்கள் என்பவர்கள் அந்தந்த சேவைக்குழுவின் தலைமை பொறுப்பில் உள்ளவர்கள். மன்னராட்சியில் கோவில், அரண்மனை இவற்றில் சேவை செய்தவர்களை அரசாங்கப்பணியாளர், அரச ஊழியம் செய்வோர் என்ற பொருளில் சேர்வை என்று அழைத்தனர். அதே வேளையில், சேர்வை என்ற பட்டம் தளபதிகளுக்கும், சில குறுநில மன்னர்களுக்கும் உண்டு. சேர்வைக்காரர் பட்டம் உள்ளவர்களின் சமுதாயத்தை பொருத்து அவர்களின் பதவியும், பதவியை பொருத்து அவர்களின் அதிகாரமும் மாறுபடும்.

மேற்கோள்கள்
-----------

* தென் இந்திய குலங்கள்-
சிறு மலர் கல்லூரியின் நுழைவு வாயில்

**சிறு மலர் கல்லூரி, குருவாயூர்** என்பது இந்தியாவின் குருவாயூரில் உள்ள ஒரு பெண்கள் கத்தோலிக்க கல்லூரியாகும்.  கோழிக்கோடு பல்கலைக்கழகத்துடன் இணைக்கப்பட்டுள்ள இக்கல்லூரியின் நிர்வாகம் பிரான்சிஸ்கன் திருச்சபையின் திருச்சூர் அசிசி மாகாணத்தின் கீழ் நடைபெறுகிறது. 

2017 ஆம் ஆண்டில், தேசிய நிறுவன தரவரிசை கட்டமைப்பின் (NIRF) தரவரிசையில் இக்கல்லூரி இந்தியாவில் 49 வது இடத்தைப் பிடித்துள்ளது குறிப்பிடத்தக்கது.

வரலாறு
------

1955 ஆம் ஆண்டு ஜூலை 1 ஆம் தேதி முதல் இக்கல்லூரி இயங்கிவருகிறது.திருச்சூர் ரோமன் கத்தோலிக்க பேராயரின் மத அதிகாரத்தின் கீழ் உள்ள பிரான்சிஸ்கன் கிளாரிஸ்ட் சபையால் நிறுவப்பட்ட இந்த கல்லூரி முதன்முதலில் சென்னைப் பல்கலைக்கழகத்தோடு இணைக்கப்பட்டிருந்தது. பின்னர் 1957 ஆம் ஆண்டில் கேரளப் பல்கலைக்கழகத்துடன் இணைக்கப்பட்டது,

1968 ஆம் ஆண்டில் கோழிக்கோடு பல்கலைக்கழகத்தின் இணைக்கப்பட்ட இந்தக் கல்லூரி 1957 ஆம் ஆண்டு மார்ச் மாதம் முதல் இரண்டாம் நிலைக் கல்லூரியாகச் செயல்படத் தொடங்கியது. கணிதத்தில் இளங்கலை அறிவியல் மற்றும் பொருளாதாரத்தில் இளங்கலை பட்டம் ஆகியவற்றை அதன் கல்விப்பிரிவுகளில் சேர்த்த பிறகு, இக்கல்லூரி முதல் தர கல்லூரியாக தரம் உயர்த்தப்பட்டுள்ளது.

  

தற்போது இக்கல்லூரி மலப்புரம், பாலகாடு மற்றும் திருச்சூர் ஆகிய மூன்று மாவட்டங்களிலும் உள்ள கல்வி நிருவனங்களில் முதன்மை கல்வி மையமாக தன்னை நிலைநிறுத்திக் கொண்டுள்ளதோடு, சுமார் 2000 மாணவர்கள் கொண்ட கல்லூரியாக, 2 தொழிற்கல்வி படிப்புகள் மற்றும் 9 முதுகலை திட்டங்கள் மற்றும் ஒரு சமூக கல்லூரி உட்பட 17 இளங்கலைப் பாடங்களை பயிற்றுவிக்கிறது.

மேற்கோள்கள்
-----------

1. ↑ . 17 June 2007.
2. ↑  "Little Flower College". University of Calicut. .
3. ↑  "MHRD, National Institute Ranking Framework (NIRF)". .
4. ↑  .
5. ↑  "Little Flower College Guruvayoor". .
கோள் காற்றானது பூமியின் வளிமண்டல சுழற்சியின் ஒரு பகுதியாகும்.
**கோள் காற்றுகள்** என்பது ஆண்டு முழுவதும் ஒரு குறிப்பிட்ட திசையை நோக்கி வீசும் காற்று ஆகும். கோள் காற்றுகளில் முதன்மையானது
வியாபாரக் காற்றுகள் (Trade Winds) ஆகும் இவை அயன மண்டலங்களுக்கு இடையே வீசுகின்றன. இவை வட கோளத்தில் வட கிழக்கு வியாபாரக் காற்றுகளாகவும் மற்றும் தென் கோளத்தில் தென்கிழக்கு வியாபாரக் காற்றுகளாகவும் வீசுகின்றன.
வரலாற்றுக் காலங்களில் கடற்பயணம் மேற்கொள்பவர்களுக்கு இவை மிகவும் பயனுள்ளதாக இருந்ததால் அவ்வாறு அழைக்கப்பட்டது. இவ்வகையான காற்றுகள் சீரானதாக மற்றும் நிலையானதாகவும் குறிப்பாகக் கடற்பரப்பில் வீசக்கூடியது. ஃபெரல் விதியின் படி இவ்வகையான காற்றானது விலகி வீசுகிறது.

மேற்கோள்கள்
-----------

1. ↑  தமிழ்நாடு பாடநூல் கழகம், சென்னை, பதிப்பு 2017, ஏழாம் வகுப்பு, பருவம் 2, தொகுதி 2, பக்கம் 174

1. ↑  URS (2008). Section 3.2 Climate conditions (in Spanish). Estudio de Impacto Ambiental Subterráneo de Gas Natural Castor. Retrieved on 2009-04-26.
2. ↑  Glossary of Meteorology (2009). Wind rose. பரணிடப்பட்டது 2012-03-15 at the வந்தவழி இயந்திரம் American Meteorological Society. Retrieved on 2009-04-25.
3. ↑  Jan Curtis (2007). Wind Rose Data. Natural Resources Conservation Service. Retrieved on 2009-04-26.
**சக்கரி தைலர்** (நவம்பர் 24, 1784 -
சூலை 9, 1850) அமெரிக்காவின் 12வது அதிபர் ஆவார். இவர் மார்ச்சு 1849 முதல் சூலை 1850 வரை பதவியில் இருந்தார். பதவியில் இருக்கும் போதே இறந்துவிட்டார். அதிபர் ஆவதற்கு முன் அமெரிக்க படையில் தளபதியாக (மேசர் செனரல்) இருந்தார். மெக்சிக்கோ-அமெரிக்க போரின் போது இவர் பெற்ற வெற்றிகளால் மக்களால் இவர் கொண்டாடப்பட்டு அதன் காரணமாக அமெரிக்க அதிபர் பதவியை அடைந்தார், அதிபராக இவர் அமெரிக்க ஐக்கிய நாட்டில் உள்நாட்டு குழப்பம் நேராமல் நாட்டை ஒற்றுமையாக வைத்திருப்பதே இவரின் தலையாய கடமையாக கருதினார். அமெரிக்க காங்கிரசில் அடிமை முறை குறித்து பெரும் கொந்தளிப்பு இருந்தது. ஆனால் அதில் அச்சிக்கலுக்கு முன்னேற்றமோ தீர்வோ காண்பதற்குள்ளேயே பதினாறு மாதத்தில் இவர் இறந்துவிட்டார்.

தைலர் தோட்டம் வைத்திருந்த புகழ்வாய்ந்த குடும்பத்தில் பிறந்தவர். இவர் குடும்பம் வர்ஜீனியா மாநிலத்திலிருந்து கென்டக்கிக்கு இவர் இளமையாக உள்ள போது குடிபெயர்ந்தது. 1808ல் அமெரிக்க இராணுவத்தில் அதிகாரியாக சேர்ந்து படைத்தலைவனாக (கேப்டனாக) 1812ம் ஆண்டு இங்கிலாந்துக்கும் அதன் குடியேற்ற நாடுகளுக்கும் எதிரான போரில் கலந்துகொண்டார். இவர் இராணுவத்தில் பல படிகள் உயர்ந்து மிசிசிப்பி ஆற்றங்கரையில் பல கோட்டைகளை அமைத்து கலோனலாக 1838ம் ஆண்டு அமெரிக்க தொல்குடிகளுக்கு எதிரான போரில் கலந்து கொண்டார். புளோரிடா மாநிலத்தில் இருந்த பல அமெரிக்க தொல்குடிகள் இணைந்து அமெரிக்காவுக்கு எதிராக நடத்திய போரில் இவர் பெற்ற வெற்றியால் தேசிய அளவில் இவருக்கு புகழ் கிடைத்தது.

1845ல் அமெரிக்காவுடன் டெக்சாசு இணைந்ததை அடுத்து மெக்சிக்கோவுடன் போர் மூளும் என எதிர்பார்த்ததால் அதிபர் ஜேம்சு போல்க் தைலரை ரியோ கிரேண்டே பகுதிக்கு டெக்சாசின் எல்லையை பாதுகாக்க அனுப்பினார். 1846ல் மெக்சிக்கோ-அமெரிக்க போர் மூண்டது. அப்போரில் தைலர் பல வெற்றிகளை அமெரிக்க படைக்கு பெற்றுக்கொடுத்ததால் அவர் தேசிய அளவில் கொண்டாடப்பட்டார். மெக்சிக்க-அமெரிக்க போரின் போது பெற்ற புகழாலயே இவர் அமெரிக்க அதிபராகவும் ஆனார்.

மேற்கோள்கள்
-----------



| * பா
* உ
* தொ
ஐக்கிய அமெரிக்கக் குடியரசுத் தலைவர்கள் |
| --- |
| 
1. சியார்ச் வாசிங்டன்
2. ஜான் ஆடம்ஸ்
3. தாமஸ் ஜெஃவ்வர்சன்
4. ஜேம்ஸ் மாடிசன்
5. ஜேம்ஸ் மன்ரோ
6. ஜான் குவின்சி ஆடம்ஸ்
7. ஆன்ட்ரூ ஜாக்சன்
8. மார்ட்டின் வான் பியூரன்
9. வில்லியம் ஹென்றி ஹாரிசன்
10. ஜான் டைலர்
11. ஜேம்ஸ் போக்
12. சக்கரி தைலர்
13. மில்லார்டு ஃவில்மோர்
14. பிராங்கிள்ன் பியேர்சு
15. ஜேம்ஸ் புகேனன்
16. ஆபிரகாம் லிங்கன்
17. ஆன்ட்ரூ ஜான்சன்
18. யுலிசீஸ் கிராண்ட்
19. ரதர்போர்டு ஹேய்சு
20. சேம்சு கார்ஃபீல்டு
21. செஸ்டர் ஆர்தர்
22. குரோவர் கிளீவ்லாண்ட்
23. பெஞ்சபின் ஆரிசன்
24. குரோவர் கிளீவ்லாண்ட்
25. வில்லியம் மெக்கின்லி
26. தியொடோர் ரோசவெல்ட்
27. வில்லியம் டாஃப்ட்
28. ஊட்ரோ வில்சன்
29. நாரென் ஹார்டிங்
30. கால்வின் கூலிஜ்
31. ஹெர்பர்ட் ஹூவர்
32. பிராங்க்ளின் ரூசவெல்ட்
33. ஹாரி எஸ். ட்ரூமன்
34. டுவைட் டி. ஐசனாவர்
35. ஜான் எஃப். கென்னடி
36. லின்டன் ஜான்சன்
37. ரிச்சர்ட் நிக்சன்
38. ஜெரால்ட் ஃபோர்ட்
39. ஜிம்மி கார்ட்டர்
40. ரானல்ட் ரேகன்
41. ஜார்ஜ் ஹெர்பெர்ட் வாக்கர் புஷ்
42. பில் கிளின்டன்
43. ஜார்ஜ் வாக்கர் புஷ்
44. பராக் ஒபாமா
45. டோனால்ட் டிரம்ப்
46. ஜோ பைடன்

 |  |
**தீவ்ப்: டெட்லி சாடோஸ்**(thief:deadly shadows) தமிழில் **திருடன்**: பயங்கர நிழல்கள் இந்நிகழ்பட ஆட்டம் தீவ்ப் ஆட்டத் தொடர்களின் மூன்றாம் வெளியீடாகும்.முந்தைய இருபாகங்களில் இருந்தும் முற்றிலும் மாறுபட்டு தந்திரக் காட்சிகளில் அவ்விரு ஆட்டங்களிலும் சிறந்ததாக காணப்படுகின்றது.மேலும் இதனை எக்ஸ் பாக்ஸிலும் மைக்ரோசாப்ட் விண்டோஸிலும் ஆடமுடியும். தீஃப் தொடரின் மறு ஆக்கம் இடாசு மாண்ரியலால் 2014இல் வெளியானது.

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

காரெட் என்பவனால் பல இடங்களின் பல திருட்டுக்கள் நடைபெறுகின்றன.இவ்வாறு காரெட் தனது திருட்டுப் பயணங்களை அரண்மனை,பாகன்களின் இடம்,பேய்களின் கப்பல்,மற்றும் பல இடங்களின் மேற்கொள்கின்றான்.இவ்வாறு இருக்கும் பொழுது இவனுக்கு இரகசிய சமூகம் ஒன்றினால் ஒரு வேலை வழங்கப்படுகின்றது.அதாவது பல இடங்களில் மறைத்து வைத்திருக்கப்பட்டிருக்கும் ஒரு பிரிக்கப்பட்ட சின்னத்தைச் சேர்த்து ஒரு இடத்தில் ஒட்ட வேண்டும்.இதனை காரட்டும் செய்கின்றான்.இவ்வாறு இவன் செய்வதை நாம் செய்வதே இந்நிகழ்பட ஆட்டத்தின் சிறப்பம்சமாகும்.

ஆட்டத்திலிருந்து சில காட்சிகள்
------------------------------

காரெட் தனது எதிரியிடம் இருந்து மறைந்து கொள்கிறான்.

மேற்கோள்கள்
-----------

1. ↑  "Eidos: Thief 4 Under Development". TechTree. Archived from the original on 2011-09-27. Retrieved 2013-06-26.
2. ↑  "Thief 4 Its Official". *Kotaku*. 11 May 2009. Retrieved 2013-06-26.
**நிசிதா நிர்மல் மத்ரே** (*Nishita Nirmal Mhatre*) இந்தியாவின் கல்கத்தா உயர் நீதிமன்றத்தின் தற்காலிகத் தலைமை நீதிபதியாக இருந்தவர் ஆவார். இவர் திசம்பர் 1, 2016 அன்று பணியில் சேர்ந்தார். 18 செப்டம்பர் 2017 அன்று கல்கத்தா உயர் நீதிமன்றத்தின் செயல் தலைமை நீதிபதியாக ஓய்வு பெற்றார். இவர் தற்காலிகத் தலைமை நீதிபதியாக இருந்த காலத்தில், நாரதா வழக்கு என்று பிரபலமாக அறியப்படும் அகில இந்திய திரிணாமுல் காங்கிரசு தலைவர்களின் முக்கிய வழக்கில் தலைமை தாங்கி, அந்த வழக்கில் நடுவண் புலனாய்விற்குஉத்தரவிட்டார்.

இளமை
----

மத்ரே 20 செப்டம்பர் 1955இல் பிறந்தார். தனது இரண்டாம் நிலைக் கல்விக்காக, மத்ரே மும்பையில் உள்ள சோபியா மகளிர் கல்லூரியில் சேர்ந்தார். இங்கு நுண்ணுயிரியலில் பட்டம் பெற்ற பின்னர், மும்பை அரசு சட்டக் கல்லூரியில் sஅட்டம் பயின்றார்.

சட்டத் தொழில்
-------------

1978ஆம் ஆண்டில், மர்டே தீர்ப்பாயங்களில் பணியாற்றுவதற்கு முன்பு மகாராட்டிரா மற்றும் கோவாவின் வழக்கறிஞர் மன்றத்தில் தனது வழக்கறிஞர் வாழ்க்கையைத் தொடங்கினார். 2000 முதல் 2010 வரை பம்பாய் உயர்நீதிமன்றம் மற்றும் கல்கத்தா உயர்நீதிமன்றத்தில் நீதிபதியாகப் பணியாற்றினார். 2016இல் கல்கத்தாவில் பணிபுரிந்தபோது, தலைமை நீதிபதி கிரிஷ் சந்திர குப்தா ஓய்வு பெற்ற பிறகு, மத்ரே தலைமை நீதிபதியானார்.

மேற்கோள்கள்
-----------

1. 1 2  "Calcutta High Court". Archived from the original on 17 September 2017. Retrieved 31 January 2017.
2. ↑  "Justice Nishita Nirmal Mhatre to become Acting Chief Justice of Calcutta HC". *LiveLaw.in*. 25 November 2016.
**டி. மீனா குமாரி** (பிறப்பு 1951) இந்தியாவின் ஓய்வுபெற்ற உயர் நீதிமன்ற நீதிபதி ஆவார். இவர் மேகாலயா உயர்நீதிமன்றத்தின் முதல் தலைமை நீதிபதி ஆவார். இவர் இதற்கு முன்பு ஆந்திரப் பிரதேச உயர்நீதிமன்றம் மற்றும் பாட்னா உயர்நீதிமன்றத்தின் நீதிபதியாகப் பணியாற்றினார்.

2013ஆம் ஆண்டு மேகாலயாவின் முதல் தலைமை நீதிபதியாக இவர் நியமிக்கப்பட்டபோது, மாநிலத்தில் விரைவு நீதிமன்றங்களை அமைப்பதும், பிராந்தியத்தின் பிரச்சனைகளைப் புரிந்துகொண்டு நிலுவையில் உள்ள வழக்குகளைக் கையாள்வதும் தனது முதல் முன்னுரிமை என்று கூறினார். இருப்பினும், இவர் ஐந்து மாதங்கள் மட்டுமே இப்பதவியில் இருந்தார். ஆகத்து 2013-இல் மேகாலயா தலைமை நீதிபதியாக இருந்து ஓய்வு பெற்ற பிறகு, திசம்பர் 2014-இல் தமிழ்நாடு மாநில மனித உரிமைகள் ஆணையத்தின் தலைவராக நியமிக்கப்பட்டார். 2011ஆம் ஆண்டு முதல் இந்தப் பதவி காலியாக இருந்தது.

ஆந்திரப் பிரதேச உயர் நீதிமன்றத்தில் நீதிபதியாகப் பணியாற்றிய போது, ஏழு நீதிபதிகள் கொண்ட இருக்கையின் உறுப்பினராக டி. முரளிதர் ராவ் ஆந்திரப் பிரதேச மாநில 2010 வழக்கில் ஈடுபட்டார். இந்த வழக்கு மத அடிப்படையிலான இடஒதுக்கீடு, குறிப்பாகப் பிற்படுத்தப்பட்ட வகுப்பைச் சேர்ந்த முசுலிம்களுக்கான இட ஒதுக்கீடு தொடர்பானது. ஒதுக்கீட்டை ரத்து செய்த பெரும்பான்மை கருத்துடன் உடன்படும் போது, நீதிபதி டி. மீனா குமாரி ஒரு தனி தீர்ப்பை வழங்கினார்.

சொந்த வாழ்க்கை
--------------

ஆந்திரப் பிரதேசத்தின் ஐதராபாத்தில் உள்ள உசுமானியா பல்கலைக்கழகத்தில் சட்டப் பட்டப்படிப்பை முடித்தார். இவர் மறைந்த வயலின் கலைஞர் பத்மசிறீ வெங்கடசுவாமி நாயுடுவின் பேத்தி ஆவார்.

மேற்கோள்கள்
-----------

1. ↑  "Chief Justice retires". Telegraphindia.com இம் மூலத்தில் இருந்து 21 January 2014 அன்று. பரணிடப்பட்டது.. .
2. ↑  "Meena Kumari sworn in as first chief justice of Meghalaya HC". .
3. ↑  "Hon'ble Justice Smt. T. Meena Kumari :: Patna High Court". Patnahighcourt.bih.nic.in. Archived from the original on 2014-01-05. Retrieved 2014-01-21.
4. ↑ . 21 March 2013.
**லால் பகதூர் சாஸ்திரி மகளிர் தொழில்நுட்பக் கல்வி நிறுவனம்** ( **LBSITW** ) என்பது, தென்மேற்கு இந்தியாவின் கேரள மாநிலத்தில் மலபார் கடற்கரையின் திருவனந்தபுரத்தில் உள்ள பெண்களுக்கான பிரத்தியேக முதல் பொறியியல் கல்லூரி ஆகும். கேரளாவின் திருவனந்தபுரத்தில் உள்ள லால் பகதூர் சாஸ்திரி அறிவியல் மற்றும் தொழில்நுட்ப மையத்தால் நிர்வகிக்கப்படும் இரண்டாவது பொறியியல் கல்லூரியான இது கேரள மாநிலத்தில் பெண்களுக்கான ஒரே அரசு பொறியியல் கல்லூரியாகும். **லால் பகதூர் சாஸ்திரி பொறியியல் கல்லூரி,காசர்கோடு** இம்மையத்தால் நிர்வகிக்கப்படும் இன்னொரு கல்லூரியாகும். கேரளாவின் முதலமைச்சரை ஆட்சிக் குழுவின் தலைவராகவும், அம்மாநில கல்வி அமைச்சரை துணைத் தலைவராகவும் கொண்ட கல்வி மேலாண்மைக் குழுவால் இக்கல்லூரி நிர்வகிக்கப்படுகிறது.

அகில இந்திய தொழில்நுட்பக் கல்விக் குழுவால் அங்கீகரிக்கப்பட்டுள்ள இக்கல்வி நிறுவனம் 30 அக்டோபர் 2001 அன்று தொடங்கப்பட்டது. ஏபிஜே அப்துல் கலாம் தொழில்நுட்ப பல்கலைக்கழகத்துடன் இணைக்கப்பட்டுள்ள இது கேரள அரசின் ஒரு நிறுவனமாகும். 

**லால் பகதூர் சாஸ்திரி பொறியியல் கல்லூரி,காசர்கோடு** கல்லூரியின் முதல் பகுதியில் மாணவரான பேராசிரியர் எம் அப்துல் ரஹிமான் தற்போது இந்த தொழிநுட்ப கல்வி நிறுவனத்தின் முதல்வராக பணியாற்றிவருகிறார். மேலும் இந்நிறுவனத்தின் தாய் நிறுவனமான அறிவியல் மற்றும் தொழில்நுட்பத்திற்கான லால் பகதூர் சாஸ்திரி மையத்தின் இயக்குனராகவும் பொறுப்பேற்றி பணிபுரிந்துவருகிறார்.

அமைவிடம்
--------

திருவனந்தபுரம் நகரின் மையப்பகுதியில் உள்ள பூஜாபுராவில் இக்கல்லூரி அமைந்துள்ளது.

மேற்கோள்கள்
-----------

1. ↑   [*bare URL PDF*]
**ஐக்கிய அமெரிக்கப் பசுமைக் கட்டிட அவை** (U.S. Green Building Council - **USGBC**) என்பது ஒரு இலாப நோக்கமற்ற வணிக நிறுவனம் ஆகும். இது, கட்டிடங்களின் வடிவமைப்பு, கட்டுமானம், இயக்கம் ஆகியவற்றில் பேண்தகு தன்மையை உயர்த்துவதில் ஈடுபட்டுள்ளது. ஆற்றல் மற்றும் சூழல்சார் வடிவமைப்பில் தலைமைத்துவம் (லீட்) என்னும் தர அளவீட்டு முறைமை; சூழலுக்குத் தீங்கற்ற கட்டிடப் பொருட்கள், பேண்தகு கட்டிடக்கலைத் தொழில் நுட்பம், இது தொடர்பான பொதுக் கொள்கை ஆகியவை உள்ளிட்ட பசுமைக் கட்டிடத் தொழில் துறையை வளர்ப்பதை நோக்கமாகக் கொண்ட கிறீன்பில்ட் (Greenbuild) என்னும் மாநாடு ஆகியவற்றை உருவாக்கியதன் மூலம் இந் நிறுவனம் பரவலாக அறியப்பட்டது.

ஐக்கிய அமெரிக்கப் பசுமைக் கட்டிட அவை, கட்டிடத் தொழிலின் பல துறைகளையும் சேர்ந்த 13,000 க்கும் அதிகமான உறுப்பு நிறுவனங்களைக் கொண்டுள்ளதுடன், சூழலுக்குப் பொறுப்பான, இலாபம் தரக்கூடிய, வாழ்வதற்கும் வேலை செய்வதற்கும் உகந்த கட்டிடங்களை உருவாக்குவதையும் ஊக்குவித்து வருகிறது. இந் நோக்கங்களை அடைவதற்காக இது பல்வேறுபட்ட திட்டங்களை உருவாக்கிச் சேவைகளையும் வழங்கி வருவதுடன், முக்கிய தொழிற்துறை மற்றும் ஆய்வு நிறுவனங்களுடனும், மத்திய, மாநில மற்றும் உள்ளூர் அரச நிறுவனங்களுடனும் நெருக்கமாகப் பணியாற்றி வருகிறது.

மேற்கோள்கள்
-----------

1. ↑  "LEED rating system | U.S. Green Building Council". .
2. ↑  TODAY, Thomas Frank, USA. "'Green' growth fuels an entire industry" (in en-US). .
3. ↑  Kathy (2016-08-08). "Looking Back: LEED History" (in en-US). .
**குடமாளூர் கருணாகரன் நாயர்** (1916-2000) என்பவர் ஒரு முன்னோடி கதகளி நடனக்கலைஞர் ஆவார், தென்னிந்தியாவில் கேரளாவில் ஆடப்படும் பாரம்பரிய நடன நாடகமான கதகளியில் பெண் கதாபாத்திரங்களையும் (குடமலையூர் பிரபுத்துவ தமயந்தி, ருக்மணி, திரௌபதி மற்றும் தேவயானி, மோகினி மற்றும் லலிதா போன்ற மந்திரவாதிகள், கட்டாலட்டி அல்லது காட்டுவாசி மனைவி, வண்ணாட்டி அல்லது சலவைப் பெண், மற்றும் மலயாட்டி அல்லது மலைப்பெண், மற்றும் சிருங்காரம் அல்லது சிற்றின்பம் மற்றும் கருணா) அப்பெண்களின் சோகமான அம்சங்களையும் அதில் முன்னிலைப்படுத்திய கலைஞராவார்.

புகழ்பெற்ற கலாமண்டலம் கிருஷ்ணன் நாயருடன் இணைந்து, கருணாகரன் நாயரின் படைத்த பல நடனக்கலைப் பங்களிப்புகள் கதகளியின்பல்வேறு பரிமாணங்களைக் காட்டியுள்ளது. அவரது வசீகரமான முகத்துடனும், மேடையில் அழகான பெண்மையின் அசைவுகளுடனும், குடமாளூர் கருணாகரன் , கிருஷ்ணன் நாயரின் கதாநாயகர்களுக்கு எதிரே சிறந்த கதாநாயகி என்று பெயர் பெற்றுள்ளார். 

தமயந்தி, லலிதா, குந்தி, மோகினி, ருக்மணி, தேவயானி, சைரந்திரி மற்றும் திரௌபதி போன்ற கதகளியின் முக்கிய பெண் கதாபாத்திரங்கள் வேடமேற்று இவர், கிருஷ்ணன் நாயரின் நளன், கர்ணன், ருக்மாங்கதன் மற்றும் கீச்சகன் போன்ற கதாநாயகர்களோடு நிகழ்ச்சிகளில் பங்கேற்ப்பது வழக்கம்மாகும். 

1916 ஆம் ஆண்டில் கோட்டயம் மாவட்டத்தில் உள்ள குடமாளூர் கிராமத்தில் வாசுதேவபுரம் கோயிலுக்கு அருகில் பிறந்த கருணாகரன் நாயர், அவரது குருவான குறிச்சி ராம பணிக்கரால் கதகளி தீட்சை பெற்றுள்ளார். பின்னர், குறிச்சி குஞ்சன் பணிக்கர், தோட்டம் சங்கரன் நம்பூதிரி மற்றும் கொச்சப்பி-ராமன் சகோதரர்களிடம் பயிற்சி பெற்றுள்ள இவர் மறைந்த காவலப்பாரா நாராயணன் நாயரிடம் இருந்து கதகளி வடக்குப் பள்ளியில் பயின்று புகழ் பெற்றுள்ளார். குசேலவருத்தம் என்ற ஆட்டத்தில் குசேலன் (சுதாமா) மற்றும் பாலிவிஜயத்தில் நாரதன் போன்ற ஆண் வேடங்களிலும் நடித்துள்ளார்,

சிறு வயதிலேயே தோட்டம் சங்கரன் நம்பூதிரியுடன் 1881-1943 காலகட்டத்தில் அவரது வெளிநாட்டு சுற்றுப்பயணத்தில்அவருடன் சென்ற இவர் காவலபர நாராயணன் நாயரின் சீடராகி, வடக்கு கதகளி பாணியில் பட்டம் பெற்றுள்ளார். 1939 ஆம் ஆண்டில் திருவிதாங்கூர் அரண்மனையின் கதகளியாட்டத்தின் முக்கிய குழுவில் சேர்ந்துள்ள கருணாகரன், கொச்சியில் உள்ள பேக்ட் கதகளி பள்ளியிலும், பின்னர் தனது சொந்த ஊரான குடமாளூர் கலா கேந்திரத்திலும் கதகளி நடன ஆசிரியராகப் பணிபுரிந்துள்ளார். கருணாகரன் நாயர் கோட்டக்கல் சிவராமனின் குரு ஆவார், கதகளியில் பெண் வேடங்களின் முக்கியத்துவத்தை பிரபலப்படுத்தியதில் இவருக்கு சிறந்த இடமுண்டு.

மத்திய சங்கீத நாடக அகாடமி மற்றும் கேரள சங்கீத நாடக அகாடமியின் விருதுகளை வென்றுள்ள கருணாகரன் அக்டோபர் 17, 2000 அன்று மறைந்தார்.

குடமாளூர் கருணாகரன் நாயரின் பாரம்பரியத்தை அவரது சீடர் *மேரிஸ் நொய்சக்ஸ்*, அவரது மருமகன் மாதூர் கோவிந்தன் குட்டி மற்றும் பேரன் குடமாளூர் முரளிகிருஷ்ணன் ஆகியோர் தொடர்ந்து வருகின்றனர்.

மேற்கோள்கள்
-----------

1. ↑  Kathakali Vijnankosam (Kathakali Encyclopedia, page 314)
2. ↑  "Kudamaloor Karunakaran Nair Explained". *everything.explained.today*. Retrieved 2024-02-16.
**தென்னிந்திய பண்பாட்டுச் சங்கம், ஐதராபாத்** அல்லது **SICA** என்பது கர்நாடக இசை மற்றும் நடனத்திற்காக நடத்தப்படும் இலாப நோக்கற்ற அமைப்பாகும். இந்தியாவின் ஐதராபாத்தில் அமைந்துள்ள இந்த அமைப்பின் முக்கிய பணி, ரவீந்திர பாரதியில் கர்நாடக இசை நிகழ்ச்சிகள் மற்றும் பாரம்பரிய நடன நிகழ்ச்சிகள் போன்ற கலாச்சார நிகழ்வுகளை ஏற்பாடு செய்வதாகும். 

புகழ்பெற்ற பாரம்பரிய இசை மற்றும் நடனக் கலைஞர்கள் ஒவ்வொரு ஆண்டும் பிப்ரவரி மற்றும் மார்ச் மாதங்களில் பிரசங்கங்கள், நாம சங்கீர்த்தனங்கள் மற்றும் அன்னமாச்சார்யா கீர்த்தனைகள் போன்றவைகளை இத்திருவிழாவின் போது நிகழ்த்துகிறார்கள்.

வரலாறு
------

இச்சங்கம்  1959 ஆம் ஆண்டில் சென்னை மாகாணத்தைச் சேர்ந்த அரசு அதிகாரிகள், இசைக் கச்சேரிகளைக் காண்பதற்காக நிறுவப்பட்டது. 2009 ஆம் ஆண்டில் பொன்விழாவைக் கொண்டாடும் இதன் ஒரு வருட கால கொண்டாட்டங்கள் 16 ஆகஸ்ட் 2009 அன்று *ஐதராபாத்தில் உள்ள பாரதிய வித்யா பவனில்* நடைபெற்ற கலைநிகழ்ச்சிகளோடு நிறைவடைந்துள்ளன.

கிருஷ்ண கான சபா என்ற ஒரே ஒரு அமைப்பு மட்டுமே இசைக்காகவும் கலைக்காகவும் இயங்கிவந்த நிலையில் சில கலை ஆர்வலர்கள் ஒன்று கூடி1959 ஆம் ஆண்டு மே மாதம் 26 ஆம் தேதி ஐதராபாத்தில் தென்னிந்திய கலாசார சங்கத்தை தோற்றுவித்தனர்.

இந்த அமைப்பு மாநில அரசால் "ஏ" தர பண்பாட்டு நிறுவனமாக தரவரிசைப்படுத்தப்பட்டுள்ளது.

கலைஞர்களின் பட்டியல்
--------------------

பல ஆண்டுகளாக இந்த அமைப்புக்காக இசையமைத்த கலைஞர்கள் பின்வருமாறு: 

* மங்கலம்பள்ளி பாலமுரளிகிருஷ்ணா,
* மதுரை டி.என்.சேஷகோபாலன்,
* கத்ரி கோபாலநாத்,
* ஊர்மிளா சத்தியநாராயணா,
* புல்லாங்குழல் என்.ரமணி,
* நெடுநூரி கிருஷ்ணமூர்த்தி,
* ஐதராபாத் பிரதர்ஸ்,
* ஐதராபாத் சகோதரிகள்,
* என்.சி.எச். பார்த்தசாரதி,
* வாணி ஜெயராம்,
* ஜி.ஜே.ஆர்.கிருஷ்ணன்,
* கார்த்திக் சேஷாத்ரி,
* மாண்டலின் யு.ஸ்ரீனிவாஸ்,
* ஷஷாங்க் சுப்ரமண்யம்,
* டாக்டர். ஜெயப்பிரதா ராமமூர்த்தி,
* பி. உன்னிகிருஷ்ணன்,
* பிரியா சகோதரிகள்,
* சஞ்சய் சுப்ரமணியன்,
* சுதா ரகுநாதன்,
* நித்யஸ்ரீ
* பர்வதா ஸ்ரீநிவாஸ்,
* மல்லேனாதி ஸ்ரீனிவாஸ்,
* நித்யஸ்ரீ பர்வலா
* மகாதேவன் ரெட்டி,
* பந்துல ராமா

விழா நிகழ்ச்சி
--------------

### கடந்த கால நிகழ்வுகள்

* 20 மார்ச் 2011 - எஸ். ஷஷாங்க், புல்லாங்குழல்
* 21 மார்ச் 2011 - மதுரை டி.என்.சேஷகோபாலன், குரல்
* 22 மார்ச் 2011 - சுதா ரகுநாதன், குரல்

மேற்கோள்கள்
-----------

1. ↑  "Archive News". *The Hindu*. 2008-08-15. Archived from the original on 2008-09-22. Retrieved 2016-12-01.
2. ↑  "Archive News". *The Hindu*. 2008-05-21. Archived from the original on 2012-11-04. Retrieved 2016-12-01.
**ஆண் முட்டை** என்பது பெண்ணின் முட்டைகளை போல மரபணு உள்ளடக்கங்களைக் கொண்டிருக்கும் ஒரு செயல்முறையின் விளைவு ஆகும் (படியெடுப்பு செயல்முறையில் பயன்படுத்தப்படுவதைப் போலவே ஒரு நுட்பம்). இதன் உள்ளடக்கங்கள் ஆண் டி. என். ஏவுடன் மாற்றப்படும். இத்தகைய முட்டைகளை விந்து மூலம் கருத்தரிக்கலாம். இந்த நடைமுறை **கேலம் மெக்கல்லர்** என்ற ஸ்காட்டிஷ் உயிரியலாளரால் உருவாக்கப்பட்டது. இந்த நுட்பத்தில், இரண்டு ஆண்கள் ஒரு குழந்தையின் உயிரியல் பெற்றோர்களாக இருக்க முடியும். இருப்பினும், இத்தகைய நடைமுறைக்கு ஒரு செயற்கை கருப்பை அல்லது ஒரு வாடகைத் தாயின் தேவை உள்ளது.

2003ஆம் ஆண்டு, பென்சில்வேனியா பல்கலைக்கழகத்தில் ஆய்வாளர் ஹான்ஸ் ராபர்ட் ஷோலர் ஆண் மற்றும் பெண் டி.என்.ஏவை பயன்படுத்தி முட்டைகளை வெற்றிகரமாக உருவாக்கினார்.

மேற்கோள்கள்
-----------

1. ↑  "EUROPEAN BIOETHICAL RESEARCH: "CHILDREN WITH TWO GENETIC FATHERS"". Archived from the original on 2007-07-27. Retrieved 2017-07-21.
2. ↑  "Telegraph.co.uk: "Genetic offspring for gays 'a possibility'"". Archived from the original on 2012-09-12. Retrieved 2017-07-21.
3. ↑  New Scientist: "Baby talk"
4. ↑  CBC news: "Timeline: Assisted reproduction and birth control"
5. ↑  BBC News: "Male-only conception 'highly speculative'"
6. ↑  Center for Genetics and Society: "Are male eggs and female sperm on the horizon?"
7. ↑  "University of Pennsylvania: "The Most Amazing Cell"". Archived from the original on 2011-06-28. Retrieved 2017-07-21.
**ஐக்கிய தேசிய முன்னணி** (*United National Front*), என்பது இலங்கையின் ஒரு அரசியல் கூட்டமைப்பு ஆகும். இக்கூட்டணியில் ஐக்கிய தேசியக் கட்சி, இலங்கை முஸ்லிம் காங்கிரஸ், மேலக மக்கள் முன்னணி ஆகிய கட்சிகள் அங்கம் வகிக்கின்றன. ஆரம்பத்தில் இக்கூட்டணியில் இணைந்திருந்த இலங்கை தொழிலாளர் காங்கிரஸ் 2006 ஆம் ஆண்டில் கூட்டணியில் இருந்து விலகி ஐக்கிய மக்கள் சுதந்திரக் கூட்டணியில் இணைந்தது.

2004 ஏப்ரல் தேர்தலில் இக்கூட்டணி மொத்தம் 225 தொகுதிகளில் 82 ஐக் கைப்பற்றியது. 37.8% வாக்குகளைப் பெற்றது. 2010 ஏப்ரல் தேர்தலில் இக்கூட்டணி 29.34% வாக்குகளைப் பெற்று 60 இடங்களை மட்டுமே கைப்பற்றியது. இத்தேர்தலின் பின்னர் முஸ்லிம் காங்கிரசு கட்சி கூட்டணியில் இருந்து ஆளும் ஐமசுகூயில் இணைந்து அரசில் பங்காளிக் கட்சியாகச் சேர்ந்தது.

மேற்கோள்கள்
-----------

1. ↑  "Ranil Wickremasinghe Fades into Near Oblivion when Contrasted Against a Giant like Mahinda Rajapaksa". 21 February 2013. .
2. ↑  Chandraprema, C. A. (29 December 2006). "The UNP's Electoral Prospects". *The Island (Sri Lanka)*. .
3. ↑  "Defections, alliances to boost UPFA numbers". *Tamil Guardian*. 7 March 2006. .
களிமண் குவார்ட்சு போன்றவற்றின் கலவையான களிப்பாறை, படிவுப்பாறை வகைகளில் ஒன்று.
**களிப்பாறை** (shale) என்பது மெல்லிய களிமண் துண்டுகளும், குவார்ட்சு, கேல்சைட்டு போன்ற பிற கனிமங்களின் சிறு துண்டுகளும் சேர்ந்து இறுகிய ஒருவகையான படிவுப்பாறை (sedimentary rock) ஆகும். இதில் களிமண்ணும் பிற கனிமங்களும் வெவ்வேறு அளவினதாகக் கலந்து இருக்கும். களிப்பாறை பல சன்னமான இணை அடுக்குகள் அல்லது பாளங்களின் தொகுப்பாய், இடையில் விரிசல் கொண்டனவாய் இருக்கும். இவ்வடுக்குகளின் திண்மம் ஒரு செ.மீ அளவிற்கு இருக்கும். இதே அளவிற்குக் கூறுகளைக் கொண்ட பிற பாறைகள் இருந்தாலும், அவை துகள்களின் அளவு சிறிதாக இருக்கும் காரணத்தால் நன்கு உறுதியாக இருக்கும். களிப்பாறைகளோ களிமண் துகள்களின் இணை அடுக்குகளின் பண்பின் காரணமாக சன்னமான இணை அடுக்குகளாய் உடையும் தன்மை உடையனவாக இருக்கும்.

கலந்திருக்கும் பிற கனிமங்கள், தாதுக்கள் இவற்றைப் பொருத்துக் களிப்பாறைகள் வெவ்வேறு நிறத்தைப் பெரும். காட்டாக, கரிமப் பொருட்களின் கலவையால் சில களிப்பாறைகள் கரிய நிறத்தில் இருக்கும். இவற்றைக் 'கரும் களிப்பாறை' எனலாம். பிற இரும்பு சார்ந்த கனிமப் பொருட்களால் சிவப்பு, மஞ்சள் போன்ற நிறங்களும், மைக்கா போன்றவற்றால் பச்சை நிறமும் பெறும். படிவுப்பாறைகளில் பெரும்பான்மையாக அமைந்திருப்பது களிப்பாறையே.

மேற்கோள்கள்
-----------

1. ↑  Blatt, Harvey and Robert J. Tracy (1996) *Petrology: Igneous, Sedimentary and Metamorphic*, 2nd ed. Freeman, pp. 281–292 ISBN 0-7167-2438-3
2. ↑  "Rocks: Materials of the Lithosphere – Summary". prenhall.com இம் மூலத்தில் இருந்து 24 December 2014 அன்று. பரணிடப்பட்டது.. .
3. ↑  Boggs, Sam (2006). *Principles of sedimentology and stratigraphy* (4th ). Upper Saddle River, N.J.: Pearson Prentice Hall. பக். 139. பன்னாட்டுத் தரப்புத்தக எண்:0131547283.
தொகுப்பு கறுப்புச் சாவு. "The Chronicles of Gilles Li Muisis" (1272-1352), abbot of the monastery of St. Martin of the Righteous. Bibliothèque royale de Belgique, MS 13076-77, f. 24v
**கறுப்புச் சாவு** (*Black Death*) என்பது 1348 தொடக்கம் 1350 வரை ஐரோப்பாவில் பரவிய ஒரு தொற்று நோய். இது மனித வரலாற்றிலே மிகவும் கெடுதியாக அமைந்த தொற்று நோய்களில் ஒன்றாகக் கருதப்படுகிறது. இது பாக்டீரியாத் தொற்றினால் ஏற்பட்ட பிளேக் என்றே பரவலாக நம்பப்படுகிறது. இது சீனாவில் தோன்றி பட்டுப்பாதை வழியாக கிரிமியாவை சுமார் 1346 இல் அடைந்து, பின்னர் அங்கிருந்து இலண்டன் மற்றும் நண்ணிலப் பகுதிகளுக்கு பயணிக்கும் கப்பல்களில் மறைந்திருந்த கறுப்பு எலிகள் தொற்றுநோய் காவிகளாக செயற்பட்டமையால் ஐரோப்பாவில் உருப்பெறத் தொடங்கிற்று.

கறுப்புச் சாவு ஐரோப்பிய மக்கள்தொகையில் 30 விழுக்காட்டிற்கும் 60 விழுக்காட்டிற்கும் இடைப்பட்ட மக்களைக் கொன்றுள்ளது. ஐரோப்பிய வரலாற்றை சமூக, சமய, பொருளியல் தளங்களை மற்றியமைத்ததில் இக்கறுப்புச் சாவுக்கு பெரும் பங்கு உண்டு. இச்சாவிலிருந்து தேற 150 ஆண்டுகளுக்கு மேல் எடுத்தது. மீளவும் இது அவ்வப்போது தலையெடுத்த போதும், பத்தொன்பதாம் நூற்றாண்டில் முற்றாக அழிக்கப்பட்டது.

மேற்கோள்கள்
-----------

1. ↑  Lawton, Graham (25 May 2022). Wilson, Emily (ed.). "Plague: Black death bacteria persists and could cause a pandemic". *New Scientist*. London. ISSN 0262-4079.  from the original on 30 May 2022. Retrieved 31 May 2022. `{{cite magazine}}`: `|archive-url=` missing title (help)
2. ↑  "Economic life after Covid-19: Lessons from the Black Death". *The Economic Times*. 29 March 2020 இம் மூலத்தில் இருந்து 21 June 2020 அன்று. பரணிடப்பட்டது.. .
3. ↑  "Plague". October 2017 இம் மூலத்தில் இருந்து 24 April 2015 அன்று. பரணிடப்பட்டது.. .
**பூலாங்குளம் காளியம்மன் கோயில்** தமிழ்நாட்டில் தென்காசி மாவட்டம், பூலாங்குளம் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் காளி அம்மன் சன்னதியும், அருள்மிகுமுப்பிடாதிஅம்மன் உபசன்னதியும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஆனி மாதம் கொடை விழா முக்கிய திருவிழாவாக நடைபெறுகிறது. ஆடி மாதம் கொடை விழா திருவிழாவாக நடைபெறுகிறது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். Retrieved பெப்ரவரி 19, 2017. `{{cite web}}`: Check date values in: `|accessdate=` (help)
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். Retrieved பெப்ரவரி 19, 2017. `{{cite web}}`: Check date values in: `|accessdate=` (help)
**ஆரத்தி அங்கலிகர் டிகேகர்** ( Arati Ankalikar Tikekar )(பிறப்பு: ஜனவரி 27, 1963) ஓர் இந்திய பாரம்பரியப் பாடகர் ஆவார். இவர் பெரும்பாலும் மராத்தி, கொங்கணி மற்றும் இந்தித் திரைப்படத் துறையில் செயலில் உள்ளார். மேலும் இவர் ஆக்ரா மற்றும் குவாலியர் மற்றும் ஜெய்ப்பூர் பாணியில் பாடுவதற்கு பெயர் பெற்றவர். சிறந்த பெண் பின்னணிப் பாடகிக்கான இரண்டு தேசிய திரைப்பட விருதுகளைப் பெற்றுள்ளார். இவர் சங்கீத நாடக அகாடமி விருதையும் பெற்றுள்ளார்.

பல ஒலிவடிவ இசைத்தட்டுகளை பதிவு செய்வதன் மூலம் அங்கலிகர் திகேகர் அறியப்படுகிறார். ஷாம் பெனகலின் *சர்தாரி பேகம்* திரைப்படத்தின் முக்கிய பின்னணி பாடகியாக இருந்தார். இவர் *தேஜோமாய் நட்பிரம்*, *ராக்-ரங்*, மற்றும் *அந்தர்நாத்*, *தே தாக்கா*, *சாவ்லீ* மற்றும் ஹிட் *சர்தாரி பேகம்*, *ஏக் ஹசராச்சி நோட் ஆகிய* திரைப்படங்களுக்கான பின்னணிப் பாடல் தொகுப்புகளுக்காக அறியப்படுகிறார். இருபதுகளின் நடுப்பகுதியில் இருக்கும் இவரது மகள் சுவாநந்தி திகேகரும் ஒரு நடிகை ஆவார். பிரபல இந்துஸ்தானி சங்கீத பாடகர் பத்மவிபூஷன் கிஷோரி அமோன்கர் இவரது குரு ஆவார்.

தொலைக்காட்சி தோற்றங்கள்
-----------------------

தொலைக்காட்சி நேர்காணல்கள், உண்மை நிகழ்ச்சிகள் மற்றும் இசை நிகழ்ச்சிகளில் விருந்தினர் நடுவராக அங்கலிகர் திகேகர் தோன்றியுள்ளார்.

நிகழ்ச்சிகள்
------------

இராக-மாலா இசைச் சங்கத்திற்காக 2019 இல் கனடாவின் தொராண்டோவில் உள்ள ஆகா கான் அருங்காட்சியகம் உட்பட, உலகெங்கிலும் உள்ள மதிப்புமிக்க இடங்களில் அங்கலிகர் திகேகர் இசை நிகழ்ச்சிகளை நடத்தியுள்ளார்.

சாதனைகள் மற்றும் விருதுகள்
--------------------------

2006 ஆம் ஆண்டுக்கான பாரம்பரிய பாடகரின் வாழ்க்கையை அடிப்படையாகக் கொண்ட *ஆண்டர்நாடு* என்ற கொங்கணி திரைப்படத்திற்காக சிறந்த பெண் பின்னணிப் பாடகிக்கான தனது முதல் தேசிய திரைப்பட விருதை அங்கலிகர் திகேகர் பெற்றுள்ளார். 

மராத்தி திரைப்படமான *தே தக்காவுக்காக* இவர் மகாராட்டிர மாநில திரைப்பட விருதுகளைப் பெற்றார். பின்னர், 2013 இல், மராத்தி திரைப்படமான *சம்ஹிதாவில்* இரண்டாவது முறையாக சிறந்த பெண் பின்னணிப் பாடகிக்கான தேசிய திரைப்பட விருதைப் பெற்றார்.  இவர் இந்திய திரைப்பட நடிகர் உதய் திகேகரை மணந்தார்.  இவரது மகள் சுவநந்தி திகேகர் ஒரு பிரபலமான மராத்தி தொலைக்காட்சி மற்றும் நாடக நடிகை ஆவார்.

மேற்கோள்கள்
-----------

வெளி இணைப்புகள்
---------------



1. ↑  "National Film Awards 2013". .
2. ↑  Pune's Arati Ankalikar-Tikekar bags National Award for second time. DNA India.
ஆந்திரப் பிரதேச மாநிலம் விசாகப்பட்டினத்தில் சர்வதேச மகளிர் ஆண்டான 1975 ஆம் ஆண்டில் விசாகா மகளிர் கல்லூரி சங்கத்தால் பெண்களுக்கென பிரத்யேகமாக ஒரு கல்வி நிறுவனமாக நிறுவப்பட்டதே இந்த **விசாகா அரசு மகளிர் பட்டக் கல்லூரி** ஆகும். இக்கல்லூரி ஆந்திரப் பல்கலைக்கழகத்துடன் இணைக்கப்பட்டுள்ளது.

வரலாறு
------

சுதந்திரப் போராட்ட வீரரும், பரோபகாரியுமான ஸ்ரீ.சிங்கவரபு சூர்யா ராவ் ஆக்கபூர்வமான மற்றும் இடைவிடாத முயற்சியின் விளைவாக, ஒரிசாவின் ஜெய்ப்போரின் ராணி சாஹேபா ரமா குமாரி தேவியின் கோடைகால ஓய்வு விடுதி அரண்மனையான **ஹவா மகால்** என்ற வரலாற்று சிறப்புமிக்க கட்டிடத்தில் ஏழை மற்றும் நடுத்தர வகுப்புப் பெண்களுக்கு கலை மற்றும் வணிகத்தில் பட்டப்படிப்பு வழங்குவதை நோக்கமாகக் கொண்டு ஆரம்பிக்கப்பட்டதே இக்கல்லூரியாகும். 

1983 ஆம் ஆண்டில், இந்தக் கல்லூரி பெண்களுக்கான விசாகா பட்டக் கல்லூரி மற்றும் பெண்களுக்கான விசாகா இளநிலைக் கல்லூரி என இரண்டாகப் பிரிக்கப்பட்டுள்ளது. 

1992 ஆம் ஆண்டில் அரசாணை **GORt.No.2136Edn Dt.22-11-1992** இன் படி இந்த பட்டக் கல்லூரி ஆந்திரப் பிரதேச அரசால் கையகப்படுத்தப்பட்டு தற்போது அரசு கல்லூரியாக இயங்கி வருகிறது. .

அங்கீகாரம்
----------

இந்த கல்லூரி NAAC B தர கலை, அறிவியல் மற்றும் வணிகவியல் பிரிவுகளில் இளங்கலை பட்டப்படிப்பு மற்றும் முதுகலை படிப்புகள் பயிற்றுவிக்கப்படும் இக்கல்லூரி, 1999 ஆம் ஆண்டில் பல்கலைக்கழக மானியக் குழுவின் (இந்தியா) சட்டப்பிரிவு 2F மற்றும் 12B இன் கீழ் அங்கீகரிக்கப்பட்டுள்ளது. மேலும் தேசிய மதிப்பீடு மற்றும் தரச்சான்று அவையால் **ஏ தரச்சான்றும்** வழங்கப்பட்டு மறு அங்கீகாரம் பெற்றுள்ளது.

மேற்கோள்கள்
-----------

1. ↑  "introduction college". *visakha abt*. 2009-08-11. .
2. ↑  "ஆந்திரா பல்கலைக்கழகத்தின் இணைந்த கல்லூரிகளின் பட்டியல்". .
3. ↑  "பல்கலைக்கழக குழுவின் சான்றிதழ்". .
4. ↑  "NAAC B grade for Visakha Women College". naac.gov.in. 2018-08-12. .
5. ↑  "தேசிய மதிப்பீடு சான்றிதழ்". .